Comandante (cinta de 2023)

:*Iste articlo ye sobre una cinta italiana de cine de drama belico biografico estrenada en 2023; ta atros usos, se veiga *'Comandante (desambigación)** y **Comandante (cinta)**

***Comandante*** (títol orichinal d'a cinta, estrenada en [[Aragón]] con o títol en [[Idioma castellano|castellano]] d****El buen italiano***, en [[Idioma aragonés|aragonés]] ***O buen italiano***) ye una [[cinta]] de [[cine de drama]] [[Cine belico|belico]] estrenada l'anyo [[2023]], dirichida por [[Edoardo De Angelis]] seguntes un [[guión orichinal]] d'él mesmo y de [[Sandro Veronesi]], con una [[banda sonora orichinal]] de [[Robert Del Naja]] y [[Euan Dickinson]], una [[dirección de fotografía]] de [[Ferran Paredes Rubio]] y una [[producción ciematografica]] d'[[Edoardo De Angelis]], [[Attilio De Razza]], [[Nicola Giuliano]] y [[Pierpaolo Verga]] ta las [[Productora cinematografica|productoras]] *Indigo Film*, *O' Groove*, *Rai Cinema*, *Tramp Ltd.*, *V-Groove* y *Wise Pictures*. Fan parte de l'[[elenco]] d'[[actor]]s d'a cinta, entre d'atros, [[Pierfrancesco Favino]], [[Johan Heldenbergh]], [[Silvia D'Amico]], [[Paolo Bonacelli]], [[Massimiliano Rossi]], [[Arturo Muselli]], [[Giuseppe Brunetti]], [[Gianluca Di Gennaro]], [[Johannes Wirix-Speetjens]], [[Cecilia Bertozzi]], [[Pietro Angelini]], [[Mario Russo]], [[Giustiniano Alpi]], [[Luca Chikovani]], [[Giorgio Cantarini]], [[Andrea Ferrara]] y [[Lucas Tavernier]].

A cinta explica un caso real. *Salvatore Todaro* ye un [[capitán de corveta]] d'a *Regia Marina* a qui en [[1940]], en os primers momentos d'a partecipación d'o [[Reino d'Italia]] en a [[Segunda Guerra Mundial]], confían o mando d'o [[submarino]] *Comandante Cappellini*, encara que ye lesionau por un accident aerio y se veye obligau a fer servir un [[corset]]. O submarino trescruza l'[[estreito de Chibraltar]] y dentra en l'[[oceano Atlantico]] ta atacar as rutas de comercio [[Reino Uniu|britanicas]], y lo [[16 d'octubre]] de [[1940]] ataca y funde a un [[barco mercante]] [[Belchica|belga]] que transportaba material de guerra ta los britanicos. Os marineros supervivients ocupan dos [[barca]]s, pero nomás que una ye rescatada por un mercante [[Panamá|panamenyo]], y *Todaro* decide remolcar l'atra dica la seguridat d'a [[isla de Santa María]] en as [[Azores]]. Cuan a barca se funde, aculle a los [[naufrago]]s en o submario, dica lo punto de que mesmo no pueden mover-se endintro y part d'os naufragos viachan en a torrets d'o submarino, imposibilitau de submerchir-se. Poco dimpués troban un grupo de [[vaixiello]]s britanicos que los bombardeyan, y *Tudaro* decide explicar-les que transporta a los 26 naufragos y lis demana paso libre enta las Azores.

A cinta s'ambienta en l'[[oceano Atlantico]] en [[1940]] mientres a [[Segunda Guerra Mundial]], y las suyas escenas se filmoron en os *Cinecittà Studios* en [[Roma]] ([[Italia]]).

*Comandante* ye una cinta que ha recibiu cuantos [[Lista de premios cinematograficos|premios]] y nominacions, en destacando diez nominacions a los [[Premios David de Donatello]] ([[Premio David de Donatello a lo Millor Actor|Millor Actor]], [[Premio David de Donatello a lo Millor Productor|Millor Productor]], [[Premio David de Donatello a la Millor Dirección de Fotografía|Millor Dirección de Fotografía]], [[Premio David de Donatello a lo Millor Escenografo|Millor Escenografo]], [[Premio David de Donatello a lo Millor Vestuario|Millor Vestuario]], [[Premio David de Donatello a lo Millor Maquillache|Millor Maquillache]], [[Premio David de Donatello a la Millor Peluquería|Millor Peluquería]], [[Premio David de Donatello a lo Millor Soniu|Millor Soniu]], [[Premio David de Donatello a los Millors Efectos Especials|Millors Efectos Especials]] y [[Premio David Choven]]), en a [[69ena edición d'os Premios David de Donatello|69<sup>ena</sup> edición]] d'os [[Premios David de Donatello]].

== Elenco ==


== Se veiga tamién ==
* [[Cine en 2023]].
* [[Cintas de 2023]].

== Referencias ==


== Vinclos externos ==
*  [https://www.imdb.com/title/tt23573936/ *Comandante*] en [[Internet Movie Database]].
*  [https://www.rottentomatoes.com/m/comandante_2023 *Comandante*] en [[Rotten Tomatoes]].
*  [https://www.metacritic.com/movie/comandante *Comandante*] en [[Metacritic]].
*  [https://www.boxofficemojo.com/title/tt23573936/ *Comandante''] en Box Office Mojo.